13. Ombygning af "Gården" Sallvej 39 i Hammel til integreret daginstitution (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til ombygning af ”Gården” på [adresse] i Hammel. 
Formålet med ombygningen er at oprette en integreret daginstitution ved navn 
Børnehuset Solsikken, der tilbyder både vuggestue- og børnehavepladser. Den 
samlede anlægsudgift til ombygningen udgør 4,2 mio. kr.
Ombygningen skaber 40 nye børnehavepladser, og samtidig etableres der nye og forbedrede 
personalefaciliteter, en liggehal til vuggestueafdelingen samt forbedrede udearealer.
En del af ”Gården” er allerede blevet omdannet til daginstitution fra den 1. januar 2023 med 44 
vuggestuepladser. Den nuværende ombygning udgør således anden fase af et overordnet projekt, hvor 
”Gården” fremover vil være dedikeret fuldt ud til dagtilbud.
Som en konsekvens af udvidelsen af dagtilbuddet på ”Gården” planlægges det, at Fritidscentret i Hammel 
(fritids- og ungdomsklub), der i øjeblikket har aktiviteter i ”Gården” på [adresse], flytter til adressen Industrivej 
18 i Hammel. 
VURDERING
Børn og Kultur vurderer, at der med projektet skabes balance mellem behovet for pladser og kapaciteten i 
Hammel-områdets dagtilbud.
Med etableringen af 40 børnehavepladser bliver Børnehuset Solsikken fremadrettet en driftsmæssigt 
bæredygtig integreret daginstitution, der tilbyder både vuggestue- og børnehavepladser. Udover 
børneområder er der ligeledes behov for forbedringer af de nuværende personalefaciliteter for at opfylde 
kravene til et sundt fysisk arbejdsmiljø. Den detaljerede indretning af bygningen og rumfordelingen er vist 
på vedhæftede oversigtskort.
Samtidig sikrer projektet bedre fysiske rammer for [adresse], som flytter til deres egen ejendom 
på [adresse] i Hammel. Denne placering, mellem skolerne i Hammel og tæt på [adresse] øvrige 
aktiviteter ved "[adresse]" i Dommerparken, betragtes som en forbedring i forhold til den nuværende 
placering.
Industrivej 18 har hidtil været anvendt af Social Indsats, Lær’ og Mestring Psykiatri. De forventes i februar 
måned 2024 at flytte til ny placering i Hadsten. [adresse] forventes herefter at flytte til den nye 
adresse i foråret 2024, hvorefter ombygningen af "Gården" på [adresse] påbegyndes. Børnehuset Solsikken 
forventes at stå klar ultimo september 2024, og børnehavepladserne forventes at være klar til brug medio 
oktober 2024. 
[adresse]: EMN-2023-00710
Dok-ID: 3628673
Sagsbehandler: hned
Byråd
31. januar 2024  19:00
I dag er vuggestuen Solsikken på ”Gården” en afdeling under [adresse]. Ved etablering af 
børnehavepladser bliver Børnehuset Solsikken en selvstændig integreret daginstitution. Det betyder, at 
vuggestuebørnene i Solsikken fra 1. november 2024 bliver garanteret en børnehaveplads i [adresse] 
Solsikken. Forældre til vuggestuebørn, der bliver 3 år i perioden frem til og med 31. oktober 2024, kan 
vælge mellem en børnehaveplads i [adresse] eller en børnehaveplads i [adresse] Solsikken. 
ØKONOMI
Den samlede anlægsudgift for ombygningen beskrevet ovenfor udgør 4,2 mio.  kr. Anlægsudgiften foreslås 
finansieret dels af i forvejen frigivne anlægsmidler og dels af rådighedsbeløb afsat i Budget 2024-27. Den 
specifikke finansiering beskrives nedenfor. 
Samlet foreslås 2,575 mio. kr. af anlægsudgiften finansieret af allerede frigivne anlægsmidler, som vil blive 
søgt overført fra 2023 til 2024 i forbindelse med sagen om overførsel af uforbrugte rådighedsbeløb fra 2023 
til 2024. Det konkrete forslag til finansiering er beskrevet i nedenstående tabel:
Finansiering
Beløb i 
kr.
Pulje til ”Fleksible løsninger på dagtilbudsområdet” i 2023 (A-304)
250.000
Pulje til ”Lege- og læringsmiljøer i dagtilbud og skoler” i 2023 (A-312)
1.430.000
Restrådighedsbeløb (som i forbindelse med budget 2023-26 er 
beskrevet anvendt til at skabe ny placering af ungdomsskolens 
aktiviteter i Hammel, da Ungdomsskolens nuværende bygning 
”Gården” fremover vil blive anvendt som dagtilbud).
895.000
I alt
2.575.000
Den resterende anlægsudgift på 1,625 mio. kr. foreslås finansieret af rådighedsbeløb på 1,25 mio. kr. ud 
af et samlet rådighedsbeløb på 2 mio. kr. afsat i Budget 2024-27 Lokaler til ungdomsklubben i Hammel og 
Hadsten (A-305) samt 375.000 kr. overført fra anlægsprojektet ”Fleksible løsninger på dagtilbudsområdet”.
Projektet medfører øgede driftsudgifter på dagtilbudsområdet på netto 140.000 kr. pr. år som følge af nye 
daginstitutionspladser, administration, it, legepladsvedligeholdelse, løsøreforsikring og rengøringsartikler.  
Dertil kommer en øget udgift til bygningsdrift på netto 41.000 kr. pr. år, da drift af ”Gården” som 
daginstitution medfører øget udgift til rengøring. Samlet set betyder det en nettoudgift til afledt drift på 
181.000 kr. årligt finansieret af kassen.
INDDRAGELSE
Repræsentanter fra vuggestuen og klubben på ”Gården” er inddraget i renoverings- og 
ombygningsprocessen.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At ”Gården” i Hammel ombygges til en integreret daginstitution, Børnehuset Solsikken.
2.
At der godkendes et tillæg til anlægsbevilling på 1,625 mio. kr. finansieret af et rådighedsbeløb på 
1,25 mio. kr. afsat i 2024 til lokaler til klubben (A-305) samt 375.000 kr. fra anlægsprojektet 
”Fleksible løsninger på dagtilbudsområdet”.
3.
At ovennævnte rådighedsbeløb og anlægsbevillinger reduceres svarende til beskrivelsen i 
økonomiafsnittet.
4.
At der i det tekniske budget for 2025-28 indarbejdes merudgifter på 181.000 kr. årligt til afledte 
driftsudgifter.
BESLUTNING
Børne- og Skoleudvalget, 9. januar 2024:
Fraværende: Ingen
Ad 1, 3 og 4. Indstilles godkendt.
Ad 2. Indstilles godkendt med den ændring, at finansieringen fra ”Fleksible løsninger på 
dagtilbudsområdet” hæves til en 1 mio. kr. for derved at reducere finansieringen fra ”Lege- og 
læringsmiljøer i dagtilbud og skoler” i 2023 (A-312) med 625.000 kr.
Teknik- og Miljøudvalget, 10. januar 2024:
Fraværende: Ingen
Børne- og Skoleudvalgets indstilling indstilles godkendt.
Økonomiudvalget, 23. januar 2024:
Fraværende: Ingen
Indstillingen fra Børne- og Skoleudvalget indstilles godkendt. 
Byrådet, 30. januar 2024:
Fraværende: Bertil Laursen
Godkendt.
Bilag

Oversigtskort over Børnehuset Solsikken (3647476)
